ข้อบัญญัติองค์การบริหารส่วนตำบลท่าขุนรามข้อบัญญัติองค์การบริหารส่วนตำบลท่าขุนรามเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลท่าขุนรามอำเภอเมืองกำแพงเพชรจังหวัดกำแพงเพชรพ.ศ. ๒๕๕๖ อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ และมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ของรัฐธรรมนูญแห่งราชอาณาจักรไทย พ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลท่าขุนราม โดยความเห็นชอบของสภาองค์การบริหารส่วนตำบลท่าขุนรามและโดยอนุมัติของนายอำเภอเมืองกำแพงเพชร จึงออกข้อบัญญัติ ไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลท่าขุนราม เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลท่าขุนราม อำเภอเมืองกำแพงเพชรจังหวัดกำแพงเพชร พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นขนานระยะ๑๐ เมตร กับคลองสวนหมากฝั่งใต้ด้านตะวันออก จดเส้นขนาน ระยะ ๑๐ เมตรกับคลองสวนหมากฝั่งตะวันตกด้านใต้ จดทางหลวงแผ่นดินหมายเลข๑๑๑๖ ฟากเหนือด้านตะวันตก จดแนวเขตควบคุมอาคาร ด้านตะวันตก(๒) ด้านเหนือ จดเส้นขนานระยะ๑๐ เมตร กับคลองสวนหมากฝั่งตะวันออกด้านตะวันออก จดแนวเขตองค์การบริหารส่วนตำบลท่าขุนรามด้านใต้ จดทางหลวงแผ่นดินหมายเลข๑๑๑๖ ฟากเหนือด้านตะวันตก จดเส้นขนานระยะ ๑๐ เมตรกับคลองสาธารณะฝั่งตะวันตก(๓) ด้านเหนือ จดทางหลวงแผ่นดินหมายเลข๑๑๑๖ ฟากใต้ด้านตะวันออก จดแนวเขตองค์การบริหารส่วนตำบลท่าขุนรามด้านใต้ จดเส้นขนานระยะ๑๐ เมตร กับคลองสาธารณะฝั่งเหนือด้านตะวันตก จดเส้นขนานระยะ ๑๐ เมตรกับคลองสาธารณะฝั่งตะวันออก(๔) ด้านเหนือ จดทางหลวงแผ่นดินหมายเลข๑๑๑๖ ฟากใต้ด้านตะวันออก จดเส้นขนานระยะ ๑๐ เมตรกับคลองสาธารณะฝั่งตะวันออกและแนวเขตองค์การบริหารส่วนตำบลท่าขุนรามด้านใต้ จดแนวเขตองค์การบริหารส่วนตำบลท่าขุนรามด้านตะวันตก จดแนวเขตควบคุมอาคาร ด้านตะวันตกบริเวณ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดคลองสวนหมากฝั่งใต้ด้านตะวันออก จดคลองสวนหมาก ฝั่งตะวันตกด้านใต้ จดทางหลวงแผ่นดินหมายเลข๑๑๑๖ ฟากเหนือด้านตะวันตก จดเส้นขนานระยะ ๑๐ เมตรกับคลองสวนหมากฝั่งตะวันตกและแนวเขตควบคุมอาคารด้านตะวันตก(๒) ด้านเหนือ จดคลองสวนหมากฝั่งใต้ด้านตะวันออก จดแนวเขตองค์การบริหารส่วนตำบลท่าขุนรามบริเวณคลองสวนหมากฝั่งใต้ เป็นระยะ ๑๐ เมตรจากริมคลองสวนหมากด้านใต้ จดเส้นขนานระยะ๑๐ เมตร กับคลองสวนหมากฝั่งใต้ ทางหลวงแผ่นดินหมายเลข ๑๑๑๖ ฟากเหนือด้านตะวันตก จดคลองสวนหมาก ฝั่งตะวันออก(๓) ด้านเหนือ จดทางหลวงแผ่นดินหมายเลข๑๑๑๖ ฟากใต้ด้านตะวันออก จดเส้นขนานระยะ ๑๐ เมตรกับคลองสาธารณะฝั่งตะวันออกด้านใต้ จดแนวเขตองค์การบริหารส่วนตำบลท่าขุนรามบริเวณคลองสาธารณะฝั่งเหนือและฝั่งใต้ เป็นระยะ ๑๐ เมตร จากริมคลองสาธารณะด้านตะวันตก จดเส้นขนานระยะ ๑๐ เมตรกับคลองสาธารณะฝั่งตะวันตกทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) ห้องแถว หรือตึกแถว(๓) อาคารที่อยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๔) อาคารอยู่อาศัยประเภทอาคารขนาดใหญ่(๕) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) โรงแรมตามกฎหมายว่าด้วยโรงแรมข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) ห้องแถว ตึกแถว บ้านแถว(๒) อาคารอยู่อาศัยประเภทอาคารชุดตามกฎหมายว่าด้วยอาคารชุด(๓) อาคารอยู่อาศัยประเภทหอพัก ตามกฎหมายว่าด้วยหอพัก(๔) อาคารอยู่อาศัยประเภทอาคารขนาดใหญ่(๕) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้าข้อ ๖ ภายในบริเวณพื้นที่ที่กำหนดไว้ตามข้อ ๓ห้ามบุคคลใด ดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และ ข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลท่าขุนรามรักษาการตามข้อบัญญัตินี้ประกาศณ วันที่ ๒๕ มีนาคม พ.ศ. ๒๕๕๖ประจวบชุมภูนายกองค์การบริหารส่วนตำบลท่าขุนราม[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลท่าขุนราม เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลท่าขุนราม อำเภอเมืองกำแพงเพชรจังหวัดกำแพงเพชร พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๕ มีนาคม ๒๕๕๗อุษมล/ผู้ตรวจ๘ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๖ ง/หน้า ๒๐/๑๔ มีนาคม ๒๕๕๗